
Denne Tegning af Storm Petersen findes i den nye Udgave af MUNCHHAUSENS 
EVENTYR, som er udkommet hos ATHENÆUM. I samme Serie foreligger end- 
videre DANSKE FOLKEEVENTYR ill. af Povl Christensen, EVENTYR FRA 
1001 NAT ill. af Mogens Zieler og GRIMMS EVENTYR ill af Svend Johansen. 
Pris Kr. 5.00 pr. Bind kartonneret. 


ATHENÆUM 


MYTEN Af NIELS LERGAARD 


Unge Malere kalder deres Blad af 1941 for Helhesten. Hvad betyder 
det? Pessimisten vil straks spørge: skal vi nu tilbage til Spøgelseshistorier 
og Myter om trebenede Heste og Aandemaning? Den negativt kritisk indstil- 
lede vil i enhver Forandring se Tilbageskridt, ligesom den blaaøjede Optimist 
i alt nyt vil vejre Fremskridt. Begge Indstillinger er selvfølgelig lige forkerte 
og Aarsag til megen Fejlvurdering. Teorier afløser Teorier, og vi har indenfor 
et kort Tidsrum set Kubismens Teorisystem blive afløst af Surrealismens Sanse- 
vandring, tilsammen er de maaske Symbolet paa Europa af i Dag. 

Herimod staar Myten med sin dybe Ret, fordi den har sit Udspring 
i Menneskets Trang til at knytte sit eget lille Sekund til Universets store 
Kredsløb. Menneskets Længsel, Haab, Angst og Glæde giver Fantasien ska- 
bende Kraft, og Myten opstaar. 

Det betyder ikke, at man skal leve sit Liv paa Mytetro, tværtimod, 
men mytetroende er en Afgrund af Negativitet, og et brugbart Redskab 1 
enhver Mytesvindel, enten denne er af religiøs, politisk, videnskabelig eller 
kunstnerisk Art, medens den myteskabende Fantasi er selve Livets Positivitet, 
hvorpaa man kan overleve de materialistiske Tomrum. 

Uden at tænke over det skaber et Sind sin egen Kæde af Myter, som 
frelser det fra Undergang i Materiens Skred. Den mytetroende gaar blind 
gennem Livet i Troen paa en Jomfrufødsel, medens den myteskabende, gen- 
nem Fantasien, momentvis oplever Livet i dets frie og primitive Rytme, en 
Livsrytme, som er Undertonen i alle Sympatier Menneske og Menneske 
imellem, og derfor det eneste Grundlag, hvorpaa Pacifisme kan opbygges. 

Rytmen er evig, men Retten til at leve i den, maa man hver Dag til- 
kæmpe sig. Uden den gaar man gennem Livet som Turist. Kunstens inderste 
Væsen er, ved intens Indlevelse at forme Symboler for denne myteskabende 
Livskilde. 

Den mytetroende klamrer sig til Dogmet og gaar til Grunde med det. 
Hans Indstilling bliver altid af bekræftende Art, aldrig skabende. 

Systemer vil afløse Systemer, og det ene vil være lige saa komplet lige- 
gyldigt som det foregaaende, hvis det ikke giver Vækstbetingelser for Livs- 
følelsens organiske Rytme. 

Systemer vil historisk altid blive vurderet ud fra den Grad af aandelig 
Frihed, de gav Plads for, og hvilke dogmatiske Djævelskaber, de tog i Brug. 
Maatte de lægge Folket i Dogmatikens Spændetrøje og gøre det troende, eller 
var Systemet saa livsbekræftende, at det aabnede sig for Menneskets indivi- 
duelle, myteskabende Fantasi? Gudhjem, den 28. April 1941. 

Kunst er tidens aandelige frugt. Hver tid har sin 
billedverden. Det der gror ud af livet og kunsten, 
maa kunstneren selv naa til at acceptere — og 
siden andre. Ejler Bille. 


ing. 


Heerup. 


En Gravsten er Beviset for, at der 
er en, der er død. 

Og et Billede burde være Beviset 
for, at der er en, der har levet. 


"søjsguiupåÅjeq Jo Jjopue 

Mennesker er Repræsentanter for 
en Side i hinandens Karakter. 


De fleste Mennesker tror, det er 
Emnet, der gør Billedet interessant — 
det er imidlertid lige omvendt. 

Eyvind Olesen. 


Det mest afklarede menneske 


man kan tænke sig, er et lig. 
Egill Jacobsen. 


Alle Farver og Former Har Betydn 

Fantasien Gør Dem ikke Smukkere, men Sætter Dem 


Bare paa Plads. — Den Rette. 


OM MALERIET 

DIGT af 
EJLER BILLE 


Det er nu foraar 


Solen drysser ned 


Mine haandflader blir gule 


Mine hænder lyse grønne 


Mit jeg udstraaler farver 


Kvindens læber drømmer 


Mine to ben gaar 


Usandsynligt ud i det blaa rum 


Det usynlige hjerte slaar. 


Klællingedigt. 

Maanen staar fuld over natblaa Skyer. Er Jorden til? 
Hvad er det for sælsomme Rygter? Er Jens August Schade, 
som spiller i Natten med hestebrune Fingre paa et hølyst Instrument, 


som en Hest æder af kraftigt Hø, til? 


Er de smaragdgrønne, lysende Øjne, som kalder paa ham, til? 
som de ligger bag lukkede Øjenlaag, til? 
Hvor er nu din Pibe, smaragdgrønne Øjenejerske, som sover, henne? 


Kysser du mig i Drømme? Klæder du dig af? 


Tager du Piben, saa mørbradbrun, saa stegbrun 
ud af sit Foderal og smækker Røg ud mellem blodrøde Læber, 
saa natteblaa som Maanens Røg af Skyer om sit Hovede? 


Vil du puste mig, Jens August Schade, i Hovedet? 


Vil du slette ham ud i din giftige Røg og inddrage 

hans aandende Selv i din Pøl af kvalme-givende Aande? 
Vil du lukke dit Hjerte op som en hemmelig Dør, 

der fører ind til den høgule hestepære-duftende Stald, 


hvor hans Pegasus æder? 


Jens Magust Sohn 








INTRODUKTION TIL 
CARL HENNING 
PEDERSENS BIL- 
LEDER 


Af EGILL JACOBSEN 


Indenfor udviklede Kul- 
turer, hos Kinesere, Åra- 
bere og Europæere, saavel 
som hos primitive Folke- 
slag, som Eskimoer, Indi- 
anere og Negere, spiller 
Fabelen, Eventyret og 
Myten en betydelig Rolle 
i deres aandelige Liv. 

Det kan siges, at der 
ikke findes et Folkeslag, 
der, hvis Kulturforholde- 
ne tillader det, ikke ejer 
en: Mængde saadanne 
Fortællinger og Fremstil- 
linger aflejret op gennem 
Tiderne. De har kunnet 
eksistere, hvor enhver an- 
den Form for kulturelt 
Liv var udelukket. 

I Eventyret, hvor Følel- 
sen er Motivet, kan alt 
siges, Følelsesindholdet og 
Handlingsmotivet er et 
uangribeligt hele, hvis Fo- 
restilingsomraade er et 
lige saa suverænt Land 
som Musikens og Poesiens. 1001 Nats, Grimms 
og H. C. Andersens Eventyr, Dyrefablerne, 
Folkeeventyrene og de primitive Myter. 
Over alt hører de til Folkenes største og 
dyrebareste Eje. 

Fabelen og Myten i Billedkunsten er ikke 
skildrende, men eksisterer som selvstændigt 





HOVED. — Se-Se-. 


Lad os stige. Smiler du? Aa, saa stille. Jeg er ikke paa Jagt. 


Udtryk eller Væsen. Krucifikset forestiller 
Jesus; men en Negerfetish forestiller ikke 
noget; men er en Gud, der kastes bort, naar 
den ikke dur. Saadan er det skabende, ab- 
strakte Maleri, ikke skildrende, men Liv i 
sig selv, som Fetishen er det for Negeren, 
som Poesien, Musiken og Fablerne er det i 

MASKE. 
Jorden har gemt mig. Jeg laa saa varmt. Nu maa jeg stirre. 





EN LILLE GOD FUGL! 
Jeg kom fiyvende fra Eventyrland ! Jeg maa se paa Jer! 

vor Kultur. Den er en Bro over Fordom og 
Angst, over Dumhed og mørke Kræfter, fra 
et Udviklingstrin til et andet. Og lige som 
Kunstneren, naar han er færdig med Bille- 
det, er vokset fra den Oplevelse, der er dets 
Indhold, saadan er Billedet ogsaa, naar det 
er lykkedes, blevet en selvstændig Verden, 
aaben og betydningsfuld. 

For at forstaa den danske, abstrakte Kunst 
er det nødvendigt at forstaa dens Forbin- 
delse med disse Udtryk. 

Det er derfor værd at bemærke, at her 1 
Danmark arbejder den saakaldte abstrakte 
Kunst med Fabelen og Eventyret i det male- 
riske Sprog, paa Grundlag af disse aarhun- 
dredgamle Erfaringer. 

En Eventyrenes og Fablernes Maler er 
Carl Henning Pedersen. I hans Sind findes 
ophobet Aarhundreders Farveeventyr; naar 
han maler, er det Natur, som Farven er det 
i Naturen. Nogle Blomster tiltrækker Bierne 
ved deres stærke Farver, andre afslører deres 
giftige og dræbende Egenskaber. Særlig 1 
Insektverdenen har man Eksempler paa de 
magiske Farver og Former; der findes Insek- 
ter, der tildels lammer deres Ofre ved deres 
modbydelige, hæslige Farver og Former. I 
Naturen forundrer vi os over, hvor alt er 
organisk. Henning Pedersens Billeder er orga- 
nisk Natur. Her er intet Simili, ingen for- 
loren Skønhed. Han skaber sine Billeder ud- 
fra sit ægte Sind. Det smukke er smukt, det 
grimme grimt, det onde ondt, det gode godt, 
det svage svagt, det stærke stærkt. Han er 
klar over, at enhver Tanke og Handling af- 
spejles i det kunstneriske Indhold. Han kæm- 
per for at udvikle sig selv, og han forstaar, 
at al Udvikling hænger sammen med hele 
Menneskehedens Udvikling. Naar man prø- 
ver at forstaa hans Billeder, véd man det. 

Med stor Følsomhed følger han sit eget 
Pulsslag, derfor findes der kun én Vej frem- 
ad. Hans Udvikling er levende, og den vil 


blive det endnu mere. Han véd, at Similien 





EN MOR OG ET BARN. 
Vi holder saa meget af hinanden. For Moderen, hun er det største! Mor, lad mig gaa en lille Tur, saa jeg kan lære dem at kende. 

Foto Jonals Co. 


Fig. 1. 


ØSTGRØNLANDSKE 
AANDEMANERMASKER 


Af GITZ JOHANSEN 


Østgrønland — dette Naturvildskabens 
Ødemark — ukendt og armeret med uen- 
delige Ismarker af stadig bevægende Is — 
havde ligget i Aarhundreder — ja, i Åar- 
tusinder i Urtidstilstand, indtil Gustav 
Holm paa sin berømmelige Konebaads- 
ekspedition i 1884 fandt den lille Eskimo- 
stamme ved Angmagssalik. Andre Stam- 
mer havde levet paa den endnu mere util- 
gængelige Nordøstkyst, men Naturvildska- 
ben havde forlængst bragt dem til evig 
Tavshed. Med Stenaldervaaben i Haand 
havde de bevaret Livet gennem Hunger- 
og Velværetider, indtil de nu blev fundne 
af en Dansker og deres fortsatte Eksistens 
blev sikret. 

Ofte har Angakokkerne — Aande- 
manerne — rørt Trommen og søgt at mane 
de onde Aander bort fra Bopladsens Liv, 
og endnu den Dag i Dag lever Mindet om 
onde Aander — Tupilakker, Erkilikker og 
mange andre — i deres Sind. 

Se blot paa disse Aandemanermasker — 
de er ikke blot Udtryk for en frodig Fan- 
tasi men lige saa meget et haandgribeligt 
Udtryk for den primitive Mands Opfattelse 
af det mystiske — det store uforklarlige. 

Maskerne er skaaret 1 Flydetræ — d.v.s. 


(Fortsat fra Side 74). 


kaster sin falske Glans over det meste af 
Verdenen. Han véd, at den falske Pragt vil 
afsløre sig som 1 Kejserens nye Klæder, og 
en Lavine vil knuse det falske. De Guder, 
som Menneskene ikke har Brug for, vil blive 
kastet væk. Fantasien vil sprænge sit Fæng- 
sel. Fantasi og Virkelighed vil være ét, som 
den nu er det i Eventyrene, i Poesien, som 
i Carl Henning Pedersens Billeder. 





Foto Jonals. Co. 


Fig. 2. 


i Træ, der stammer fra Sibiriens Skove, 
og som gennem Floderne er kommet ud 
i Isstrømmen i det nordlige Ishav og efter 
flere Aars Forløb er strandet ved Boplad- 
sens Kyster. 

Den ene Maske (Fig. 3) er, efter at 
Formen er udskaaret indgnedet i en Blan- 
ding af Lampesod og Tran, hvorefter Li- 
nieornamenterne er udskaaret, saa de staar 
i Træets lyse Farve. Moskushaar er sat paa 
Pande, Overlæbe og Hage. Sælhaar er fast- 
gjort i Øjne og Næsebor, og endelig er 
Munden besat med udskaarne Bentænder. 

Den anden Maske (Fig. 2), hvis mor- 
somme skæve Næse og Mund skaber en saa 
pragtfuld Komposition, mangler Ornamen- 

Foto Jonals Co. 


Fig. 3. 


ter, men er ogsaa besat med Moskus- og 
Sælhaar. Tænderne er derimod udskaaret 
i selve Træet. 

Endelig er den tredje Maske (Fig. 1), 
en meget stærk plastisk Form, hvis Udtryk 
i det vekslende Tranlampelys kan antage 
mange Former. 

Østgrønlænderne, der er mere artistisk 
begavede end baade Vestgrønlænderne og 
Polareskimoer og som lever saa nøje 1 Kon- 
takt med Naturen, har ikke svært ved at 
faa Inspirationer, da Naturen i sig selv 
indeholder saa mange fantastiske Ting. 

Den, der een Gang har siddet i en lille 
Baad og pludselig set en Hvalros' sagn- 
agtige Goliathoved bryde Vandspejlet en 
Baadlængde foran sig, forstaar Eskimoernes 
Fornemmelser og Sind. 

DEN UNDERJORDISKE 
som kunde efterligne Menneskers Udseende i Træ. 


Fra Knud Rasmussens »Myter og Sagn fra Grøn- 
land«. (Østgrønlænderne). 


Der var en ung Mand, som allerede var bleven 
en god og dygtig Fanger og var højt elsket af 
sine Forældre; men en Dag, da han roede ud paa 
Havet i Kajak, blev han borte og kom aldrig mere 
igen. 

Efter at han forsvandt fra sin Boplads, var det 
gaaet ham paa følgende Maade: 

Han roede langs med Land, da han pludselig 
saa et stort Hus. Han roede hen til det, steg ud 
af sin Kajak og gik derop. Inde i Huset sad der 
en stor Mand, som greb fat i ham og satte ham 
op paa Briksen; i samme Øjeblik firedes der Klæ- 
der ned til ham fra Taget. Disse Klæder gav den 
store Mand ham paa, og saa kom der en Kvinde 
ind. 

»Vær saa god, her er en Mand til dig!« 

Og i det samme løftede Kvinden ham op og 
bar ham ud af Huset. Udenfor opdagede han, at 
der lige oven over den Husgang, han var kommen 
ind ad, var en anden Husgang, og herigennem bar 
Kvinden ham nu ind i et andet Hus. 

Her levede de siden sammen som Mand og 
Kone, og Manden glemte snart sin Hjemlængsel 
og befandt sig vel hos de fremmede Mennesker. 

Men de gamle Forældre begræd Tabet af deres 
Søn, og de sørgede saa dybt over ham, at Faderen 
tilsidst tog ud paa Rejse for at finde ham. En 
Dag, da den gamle kom roende langs Kysten, op- 
dagede han et stort Hus. Han roede ind til Land, 
steg ud af sin Kajak og gik op til det. Oppe ved 
Huset gav han sig til at raabe af alle Kræfter, 
om han maatte faa Lov til at komme ind. 

»Kom ind!« blev der svaret, og samtidig hørte 
han sin Søns Stemme. Saa gik han ind til den store 
Mand, der havde røvet hans Søn, og bad græden- 
de, om han ikke maatte faa ham at se; men Man- 
den vilde ikke give ham Lov,dertil. Det var gan- 
ske forgæves, at den gamle trængte ind paa ham. 
Tilsidst tog den store Mand et Stykke Træ frem, 
og i dette Træ var udskaaret et Billede, der nøj- 
agtig lignede Sønnen. Dette gav han den gamle 
Fader, idet han sagde: 

»Din Søn kan jeg ikke give dig tilbage, men her 
er hans Billede; tag det med dig og glæd dig over 
det, men glem med Tiden din rigtige Søn!« 

Den gamle rejste derefter tilbage igen med Bil- 
ledet og levede siden til sine Dages Ende uden 
nogensinde at faa sin Søn at se, og Sønnen blev 
hos de Mennesker, der havde fanget ham, og leve- 
de lykkeligt sammen med sin Kone. 

De Folk, som havde røvet ham, hørte til Ing- 
nerssuit, og de er de eneste, om hvem vi har hørt, 
at de kunde efterligne Menneskers Udseende i Træ. 


ALBERTO GIACOMETF] 


er født 1901 i Stampa i Schweiz som søn af en maler. I 1921 foretog han en rejse til Italien, han 


opholdt sig ni maaneder i Rom. 1922 kommer han til Paris. Fra 1925 har han bosat sig i Paris. 


Giacomettis Atelier. 





Skulptur i Gips. 





Hoved som betragter. 





Ene 





, 





Skulptur i Træ. 


Denne tidligere græske skulptur er taget med i sammenhænget, fordi 
den viser en forbindelseslinie med Giacometti. Sammenstillingen er ikke 
tilfældig. Giacometti har selv revet lignende afbildninger ud af gamle hæf- 
ter og gemt dem. I dette hovede af en idol fra Amorgos findes den samme 
glæde ved den simple form, man som en reaktion mod den forrige tids 
vidt drevne naturalisme kan finde i nutidens yngste skulpturer. 


ALBERTO GIACOMETTI 


Ved EJLER BILLE 


Giacomettis Kunst kan man forstaa eller 
ikke forstaa, der er ingen mellemvej. Den kan 
ikke blænde os. Der er ingen ydre teknik, 
ingen kraftspring, der raaber paa vort: aah! 
og vort: næh! Det er kunst, der er tilsyne- 
ladende let at lave som Kolumbus æg, den 
kræver kun opfinderen. Men forud for det 
simple, det usammensatte, letheden, den klare 
dybde, ligger kampen for frigørelse. Et krav 
om at sprænge alle lænker og naa til en 
uakademisk kunst, der umiddelbart som ud- 
trykket i et ansigt afspejler sindets grundstem- 
ning. 

Der findes øjeblikke, hvor mennesket i en 
følelse af overstrømmende liv forener sit sind 
med universet. Det gribes af en skabende 
trang, hvor det finder udvej for i ét eller 
andet materiale at gengi jeg”ets omrids i ord, 
tone, 1 farve eller i form. Ingen har mere 
fuldstændigt, mere frit og impulsivt givet ud- 
tryk for dette end Giacometti. Hans kunst er 
dog ikke derfor en ubevidst følelsesrus, en 
svimmelhedstilstand, der ved udtrykkets vil- 
kaarlighed omtaager og vildleder intellektet, 
men derimod en forbindelse mellem intellek- 
tet og det instinktivt skabende menneske. 

I de frugtbare aar fra c. 1922 til c. 1934 
har han bl. a. skabt »hoved som betragter« 
1923. Den lille skulptur i træ paa tre ben, 
han selv med et smil har kaldt »familiepor- 
træt« er fra 1930. »Det er ingen abstraktion, 
jeg. var dengang forelsket i en pige, der 
havde en søster, som var halt. Det er hende, 
hendes søster og lille bror«, paa samme tid 
peger han paa de tre ben. 

De fleste af Giacomettis øvrige figurer er 
gibsplastisk. Gibs han først har udformet og 
hugget eller skaaret til, efter at han har 
hældt den i flydende tilstand over »filas«, 
hørtrevler, men uden at anvende jernskelet 
eller gaa ud fra en sokkel. Det er en plastik, 
der indfanger rummet følgende følelsernes 
skiftende impuls. Om den dyreagtige, orga- 
nisk levende form, der her er afbildet, en 


+) antropomorph s= maalt ved mennesket. 


form, der paa én gang minder om en »skor- 
pion« en »knæler« eller »et levende blad«, 
men samtidig bevarer præget af noget kvin- 
deligt, har han fortalt følgende. (Det maa 
indskydes, at kunsten i denne tid er blevet 
gennemtrængt af de nye opdagelser indenfor 
psykiatri og psykoanalyse). Den blev som 
alle hans skulpturer i denne periode skabt i 
løbet af et kort tidsrum, opstod saa at sige i 
ét træk. Men skønt den tilsyneladende var 
gennemført, manglede der stadig noget. I 
fornemmelsen af et drab knækkede han der- 
efter hvirvelsøjlen og kunde gaa fra skulptu- 
ren. Denne symbolske handling viser et yder- 
punkt af Giacomettis indlevelsesevne. Det til- 
hører maaske kunstens grænsetilfælde. Men 
hvem uden netop principrytteren, »esteten« tør 
trække den snævre grænse mellem det, kun- 
sten formaar, og det, mennesket tillader sig. 
Ser man Giacomettis kunst i sin helhed, 
indeholder den alt, hvad der kan lægges i 
et ord som plastik. En i spændingsforholdene 
bunden kraft. En ro, der er trængt ud til 
overfladen, men saaledes, at man mærker 
nerven bagved, den bundne uro, voldsom- 
heden, den inderste dirrende streng. Disse 
skulpturer kan som alle helstøbte ting ses 
under enhver synsvinkel, de kan vendes og 
drejes. De er selvstændige Væsener med men- 
neskeligt udtryk, antropomorphe”), som ma- 
sker, som primitiv kunst. De kan ikke leve 
udenfor formens verden. Man kan ikke 
tænke sig at forandre dem til et andet stof. 
Drømmen om et falsk mirakel (alle mirakler 
er forøvrigt falske), den erotiske forelskelse 
i billedstøtten og utilfredsstillede længsel efter 
at gøre den levende, efter at omskabe den 
i kød og blod har ingen plads i denne kunst, 
som overhovedet i al sand skulptur, hvor 
formens spænding udløser sindets stemning. 
De kan ikke sidestilles eller sammenlignes 
med et forbillede i naturen, med et motiv, 
men er selv natur. Man kan altsaa ikke faa 
noget fyldestgørende svar paa »hvad de lig- 
ner«. De er et resultat af kunstnerisk nyska- 
ben, en naturproces, der som sneglens hus, 
konkylien, krystallet faar form og udtryk 
gennem lovmæssigheden i den skabte ting. 

HVAD MODERNE 
KUNST ER 


Af EGON MATHIESEN 


STØT DET LEVENDE. 

Kulturen i øjeblikket skal være sang og 
samling, og det giver plads for de mest 
taagede og abstrakte betragtninger over Dan- 
marks fortid og store mænd. Kulturelt er det 
uden for enhver forstaaelse af, hvad kultur 
er. Uvilkaarligt erindrer man Anatole Fran- 
ces ord om, at de indfødte paa Fidjigerne 
slaar deres gamle ihjel for at fremme udvik- 
lingen, mens man hos os bygger akademier 
med modsat virkning. Kultur og kunst lever 
aldrig bagud, heller ikke i en akut situation 
som den nuværende, men altid fremefter. 
Historisk kultur kan ikke forsvinde, den har 
jo dannet sine aflejringer, som man ikke kan 
frigøre sig for. At værne om kulturen vil 
sige at støtte den levende kultur, og det er 
netop ogsaa i den, at fortidens kulturelle 
indsats findes paa en naturlig maade. Tradi- 
tionen er ikke noget, der taaler at dyrkes, 
og det viser sig, at den netop er mest ægte, 
hvor kunsten har frigjort sig voldsomt. 

Det er ikke kun paa kunstauktioner, for- 
tiden ryger i vejret. Paa alle aandslivets om- 
raader er der hausse i den. Men mon ikke 
man hænger sin hat paa et søm, der ikke er 
der? Kun en forstaaelse af kulturens kræfter 
i bevægelse og udvikling kan betyde en alvor- 
lig støtte for kulturen. Den levende kunst, 
der idag findes verden over, lige fra natu- 
ralismen til den varmeste, eksperimenterende 
ende af den, er mere værd end alverdens 
museer. Den indeholder nemlig mulighederne 
for videre kultur og udvikling. Al respekt 
for fortiden, men den er død. Nutiden er 
vores opgave — ene og alene. 


MALERISK FRIGØRELSE. 

Hvad er da den revolutionerende og for- 
nyende indsats i nutidens kunst? 

Man maa huske, at kunsten idag ikke er 


én retning, men utallige nuancer, der hver 
for sig kan betyde en fornyelse, naar blot 
de ikke følger den borgerlige og traditionelle 
opfattelse. Hver retning, der frigør sig af 
borgerlig mentalitet, har stort set en beret- 
tigelse alene deri. Men skal spørgsmaalet be- 
grænses til det kunstneriske, maa man fast- 
holde, at kun dér, hvor der samtidig er tale 
om en malerisk frigørelse, sker den virkelige 
revolutionerende indsats. I alle de retninger 
idag, der frigør og fornyer sig malerisk, lig- 
ger det revolutionære. Fra den revolutionære 
form kan man slutte til et tilsvarende ind- 
hold. Det er jo af indhold og oplevelse, at 
formen danner sig. Det maa her indskydes, 
at indhold og det/fortællende ikke er identisk 
billedkunst. Ordet mentalitet vilde dække 
bedre. Indholdet i maleri og skulptur er nær- 
mest en sum af oplevelse og mentalitet. De 
to ting gaar op i en enhed og danner kunst- 
værkets udtryk — dets indhold. 


DET PRIMITIVE. 

Et afgørende kendemærke ved kunsten idag 
er dens primitive egenskaber, der stiller den 
i modsætning til hele den udvikling, der tog 
sin begyndelse i renæssancen og prægede kul- 
turen op til den nyeste tid. Det var f. eks. 
den udvikling, der skabte akademierne og sta- 
dig opretholdes i dem. De første akademier, 
i det 18. aarh., betød en indsats, men tiden 
er gaaet fra deres anatomi og perspektiv- 
undervisning. Luften er blevet anderledes 
udenfor, og livets strøm har frembragt en 
kunst af helt andre kvaliteter. Paa alle om- 
raader har mennesket arbejdet paa at finde 
sin natur og frigøre den, saa at alle virkelige 
værdier kan naa deres udfoldelse. Man vil 
klarlægge menneskets naturlige grænser og 
slette de unaturlige. Et vigtigt materiale ved 
erkendelsen af mennesket er det stadigt udvi- 
dede kendskab til andre folkeslag og racer, 
deres vilkaar, tankegang og følelsesliv. Euro- 
pa ser ikke mere ud som det højeste og ene- 
ste, da man stadig lærer nyt om andre og 
helt forskelligartede kulturer. Den udvikling 
i erkendelsen af mennesket griber ogsaa ind 
i kunsten. 








DET ÆSTETISKE. 


En revolutionerende virkning heraf er f. 
eks., at man forlader den æstetiske opfattelse 
af kunst. Det viser sig pludselig med klar- 
hed, at det æstetiske kunstsyn bygger paa 
græsk kultur og italiensk renæssance, og ikke 
dækker den kunstneriske oplevelse i videre 
omfang. Der er naturligvis en videnskab, der 
hedder æstetik og som bl. a. behandler men- 
neskets reaktion overfor alle arter af syns- 
virkninger. Det er ikke den, der pludselig 
ophæves af den moderne kunst, men det appa- 
rat af kunstregler, som man har prøvet at 
konstruere ud fra æstetiken. Det formelle 
system, som groede frem i renæssancen med 
rødderne i Grækenland, føler vi idag snævert 
og begrænset. Det er en fast og absolut form- 
vurdering. Men den naturlige form danner sig 
jo af oplevelsen og kan altsaa ytre sig vidt 
forskelligt og paa maader, der ikke passer i 
den klassiske æstetik. Vil man paa den anden 
Side bygge paa den absolutte formvurdering, 
vil det sige, at man maa skære en god luns 
væk af livet eller lukke øjnene for det. Det 
sker i alle god borgerlig og akademisk kunst- 
opdragelse. 

Men der er ingen regler for skønhed i 
kunst. Hvad der udtrykker det levende er 
smukt. Det kan godt være, at de æstetiske 
øjne finder det hæsligt. Det har jo ofte vist 
sig ved moderne kunstneres arbejde. Primitiv 
kunst har lært os, at formen dannes indefra, 
og at den kan tage sig vidt forskellig ud og 
gaa lige paa tværs af alle akademiske og 
kunstæstetiske regler. 


DET MONUMENTALE. 


Kendskabet til primitiv kunst har ogsaa sti- 
muleret malerne paa et andet punkt i deres 
udvikling. Vi gaar væk fra det monumentale, 
der ligesom hæver sig over mennesket og gør 
sig bedre end det. Og man kan med god grund 
hævde, at kunsten idag er menneskeligere end 
nogensinde, fordi den ligger helt i menne- 
skets eget plan. Den skilter ikke med sin 
menneskelighed, men har den i kraft af hele 
sin naturlige og demokratiske mentalitet. Pri- 


mitiv kunst er aldrig monumental. Man kan 
tage den i haanden, føle paa den og sætte 
den tilside, hvis man faar lyst. Men det mo- 
numentale trænger sig altid paa, og er et 
forsøg paa at hæve sig over det ubestan- 
dige og være evig. Det er revolutionerende, 
at moderne kunstnere har modsat opfattelse. 
Og de er her paa linie med moderne tænk- 
nings resultater, der bestrider det absolutte 
og ophøjelsen af en bestemt idé til at være 
evig og uforanderlig. Tænkningen og fysik- 
ken forklarer os relativiteten og den stadige 
bevægelse og forandring. Det fører væk fra 
idealisme og >»monumental tænkning«, og 
kunsten følger den samme bane, væk fra det 
monumentale. 


DET FYSISKE. 


Endelig er der sammenhængen mellem fysik 
og psyke, som primitiv kunst har i udstrakt 
grad. Et aandeligt udtryk maa altid paa én 
eller anden maade være forbundet med det 
fysiske. Man kan ikke skille fysik og psyke. 
Men man kan gøre sit bedste for at over- 
hugge forbindelsen mellem dem. Det er f. eks. 
sket i en stor del af den europæiske kultur 
af moralske og religiøse grunde. Man har 
fjernet den ædle aand fra den grimme fysik, 
hvilket gjorde kunsten mere æterisk og op- 
højet, mindre »stoflig«. Men man kan ogsaa 
erkende den rimelige og naturlige forbindelse 
mellem de to »grundstoffer<« i menneskets 
natur, saadan som det bl. a. sker i primitiv 
og moderne kunst. Naar gammelt og nyt 
kunstsyn har svært ved at finde hinanden i 
forstaaelse, ligger det for en stor del i, at 
to ting, man før, af kulturelle grunde, ansaa 
for at maatte holde sig i hvert sit hjørne, 
nu mødes i frugtbar udveksling. Kød og aand 
hører sammen. Saa har man da en definition 
paa abstraktion: hvor man bestræber sig for 
at skille det ene fra det andet, kan man tale 
om abstrakt kunst, ellers ikke, om saa bille- 
det »ligner« eller ikke ligner. Det abstrakte 
kan kun maales paa den indre fornemmelse i 
billedet. 

SOCIALT SET. 

Omstillingen fra gamle til nye værdier 
gør, at kunsten eksperimenterer. Det er ud- 
viklingens lov, og naar udviklingen gaar 
stærkt, eksperimenterer kunsten stærkt. Men 
hvordan er forholdet mellem den kunst og 
samfundet? Ikke videre harmonisk. Det kapi- 
talistiske system, der behersker samfundene, 
er ikke interesseret i en ideologisk og kul- 
turel omstilling, men kun i at opretholde til- 
standene. Og den kunst, der holder til paa 
samfundets venstre bred, bliver selvsagt ikke 
udnyttet fuldt. Man vil maaske indvende, at 
franske eksperimenterende kunstnere, som 
Léger, Picasso, Laurens, Miro, ser ud til at 
klare sig meget pænt. Men man maa huske 
paa, at Paris er et internationalt kunstcen- 
trum med hele kloden som marked, og at 
kunsthandlerne har set deres fordel i at arbej- 
de med den moderne kunst. Det er sket ud 
fra enkeltmands forretningsinteresser, og er 
slet ikke noget udtryk for samfundets for- 
staaelse af den kunstneriske indsats. 

Som eksempel paa, hvad nogle af fransk- 
mændene selv mener, kan man citere Fer- 
nande Léger, for hvem det sociale spørgs- 
maal har stor interesse. Han vil gerne und- 
skylde kunsthandlerne lidt, der ikke altid har 
kunnet være sikre paa sukcessen, og mener, 
at det ikke er deres, men samfundsforholde- 
nes skyld, at kunsten er havnet hos samlere 
og ikke i folket. »Naar den ikke er trængt 
ud blandt folk«, siger han, »vil jeg gentage, 
at det er den nuværende sociale ordnings 
skyld og ikke fordi kunsten mangler menne- 
skelighed. Under det paaskud har man nemlig 
kgligt villet hugge hovedet af hele frigørel- 
sens malerkunst, der er betalt smertefuldt, og 
vende tilbage til de gamle. Man paakalder 
Rembrandts og Rubens navne ... 

Det er en haan mod det brede lag, disse 
helt nye mennesker, som kun ønsker at for- 
staa Og gaa med i fremskridtet. Det er at 
fastslaa, at de er ude af stand til at naa op 
til »den ny realisme«, der er deres egen 
epoke, den, de lever og arbejder i, og har 
skabt med deres egne hænder. Man siger til 
dem, at det moderne ikke er for dem, men 


samme, 


for de rige, specialiseret kunst, bourgeoisi- 
kunst. Det er det rene vrøvl. 

Vi er i stand til at virkeliggøre en ny kol- 
lektiv vægkunst. Vi venter bare paa, at den 
sociale udvikling giver mulighed for det.« 

Her antydes det væsentlige, at den eksperi- 
menterende kunst staar paa skellet mellem to 
epoker og kæmper for den sidste. Økonomisk 
er den afhængig af den gamle sociale ord- 
ning, som den samtidig er med til at foran- 
dre ideologisk. Kunsten maa nødvendigvis 
være præget af begge dele. Dens værdi be- 
staar i, om den stadig holder liv i frigørel- 
sen. Et billede maa være en frigørelse af det 
traditionelle, og det maa gøres forfra hver 
gang. 

Individets frigørelse er nødvendig i sam- 
fundets udvikling, hvor borgerligheden er en 
hæmning, ogsaa paa det ideologiske omraade. 
Paa den anden side har frigørelsen for kunst- 
nernes vedkommende sin største værdi, naar 
den forstaas i den sociale sammenhæng. 


RESUMÉ. 


Kunsten idag er en brænding, bølgerne bry- 
des, og utallige nuancer glitrer i lyset. Van- 
det slaas med det faste og bestaaende, der 
giver sig tilsidst. Vandet er stærkest. Hvor- 
dan kan kunsten være anderledes nu, hvor 
fundamentale forskelle i samfundene staar 
overfor hinanden. Kunsten ligger i brændin- 
gen. Den danner sin nye form ud fra et nyt 
syn paa det æstetiske, det monumentale, det 
sociale 0. 8. v. 

Nogle holder af at sige, at moderne kunst 
er forbi, men en simpel gennemtænkning af 
de sociale forudsætninger for nutidskunsten 
vil vise, at det ikke kan være tilfældet — 
kunstnerne arbejder jo ogsaa for fuld kraft. 
Det sociale grundlag er nemlig stadig det 
som da den moderne kunst viste 
sine første spirer. Den, der venter stor stil 
og grandiose fornemmelser af kunsten, for- 
staar ikke, at den er samfundenes bølgeslag. 
Kunstens naturlige leje idag er dens stadige 
bevægelse. Den ændrer sig ustandselig, men 
bevarer sin retning og mening. 











TELEFON 1663-1683 


4 


REDGAÅA DE: 7:6 


B 


6.-24. Sept. Hverdage 10-18 | N O I FH R 





















Clse Alfelt 
Malerier 


fegniuger 


og 


Al vareller 


Pustervig 


Kunslkandel 


k 


i 


Raderinger 
Litografier og 
af Træsnit 
Toulouse-Loutrec, Steinlen, 


Poul Gauguin, Doumier. 


Max Ernst, . James Ensor, 
Kåte Kollwitz. 


Malerier og 
Skulpturer 


af unge Kunstnere. 


Oliebilleder 
Akvareller og 
Tegninger 


af John Christensen. 


k 





Pustervig Pil 
Kunsthandel 2637 
Pustervig Nr. 1 (ved Kultorvet) | 











»MIT BEDSTE KUNSTVÆRK" 

ldeen med denne udstilling er fortræffelig, idet vi her 
faar lejlighed til at se danske og udenlandske kunstværker, 
der ellers er gemt hen i privathjemmene. Det bliver interes- 
sant at se, hvad der findes af moderne international kunst 
her i landet, — hvis det da kommer frem i denne omgang. 
Al den megen tale om ungarnske kronjuveler og guldkors 
og sølvtøj og suppeterriner lover ikke saa godt, men det er 
jo muligt at det bliver bedre end det ser ud til. 

Hvordan det hele end spænder af, saa bliver det i hvert 
fald spændende at se, hvad de forskellige samlere anser for 
deres bedste kunstværk, og hvilke samlere man anser for de 
toneangivende paa bjærget. 

Dog har udstillingens motto: »mit bedste kunstværk« en 
stor skavank, selv om det som slogan sikkert er virknings- 
fuldt. Man tiltager sig en ikke ringe autoritet. Det er ikke 
musæets opgave at opdrage folk til autoritetstro over for 
samlere og musæer, Historien har vist, hvor grundigt disse 
har taget fejl op gennem tiden. 


ERNST HANSEN: KVINDELINIER 

Tilsendt af Forlaget Nyttebøger. Pris 14,50. 

Bogen indledes med et forord af musæumsdirektør Sigurd 
Schultz. Det er ganske pudsigt at se, med hvilken præcision 
Schultz forstaar at gaa ind for netop alle de kunstneriske 
synspunkter, som vi af fuld kraft bekæmper. 

Naar han bortset herfra skriver at Ernst Hansen er noget 
af en videnskabsmand og teoretiker er vi ikke kompetente 
til at dømme, og maa tro pa det. Men naar han samtidig 
skriver om disse tegninger, at de ikke er udspekulerede og 
at de ikke knirker af kunstneriske ræsonnementer eller raf- 
fineret slaphed, saa maa vi protestere. 


EN UNDERLIG DEBUTANT - CARL GYDE 

'Et menneske har efter at have naaet de 50 aar grebet 
penslen for at finde udtryk for voldsomme kræfter som be- 
hersker hans sind. Der er et foruroligende sammenhæng 
mellem alle disse superekstraromantiske billeder med deres 
naive religiøse symbolik, en sindets suverænitet. Livsindhol- 
det af hans billeder er knuget af det store forbud mod alt 
skønt og sandt og hans kamp imod sig selv, men i det 
maleriske sprog staar han paa bar bund og har intet lært 


af alt det, der hovedsageligt bestaar af et »det kan man 
ikke«. 


Skrvralden 
BOIS YNDE 
Én sørgelig Meddelelse. 

I Gaar døde Kunstmaler Ben- 
jamin Skønhede. Kun 86 Aar 
gammel. Med Ham Har vi Mistet 
en af vore Sædeligste og mest 
Nationale Tusmørke Malere. Syv 
Aar gammel Kom han Allerede 
paa Akademiet hos Daværende 
Prof. Kan. Han gjorde Hurtigen 
Fremgang, Saa han Tre Aar efter 
vandt Akademiets Store Kobber- 


NOTER 


medalje. Med denne fulgte en 
Udenlandsrejse. Benjamin Skøn- 
hede valgte som Sit Rejsemaal 
det skønne, det store, det fjerne, 
fjerne Bornholm, Østersøens Per- 
lemor og Perlefar. 

I sin Korte Løbetid har han 
dog naaet at sætte Tøjrpæle i 
Dansk Kunst. Hvem Husker ikke 
de henrivende Opstillinger med 
Røget Sild. Man Kunde Ligefrem 
Lugte Dem. Hvem husker ikke 
det Sublime Paartræt af Fru 
Kunstmaler Pip Skønhed. Jo. Jo. 
Det var Sager. Eller det henri- 


vende lille Billede: »Xantippe 
ammer Herodes Barn Nytaars- 
morgen«. Vi Husker Det Tin- 


drende sorte Barn. Den Yppige: 


Xantippes Skød og den Bøfsovs- 
brune Baggrund. Dette Billede 
blev da osse Straks Købt af >»So- 
davandsfondet« for smaa 80 000 
Kr. Ikke Meget for saa Gedigent 
et Konstværk. Men Hva Faen i 
Disse Tider. Forresten Efterlader 
Skønhede sig osse en Søn saa vidt 
man ved. Dane Fæ. 





Carl Gyde: Agnethe og Havmanden. Fra Udst. i ,,Montparnasse". 


»at male. er at tie,« 
hvis ellers kritikken vidste, 
hvad den sku sie! 


rå Få Få 


Hyp E hy > Aongens Hytorv. 
Man har besluttet at kunsten i 
Danmark skal hæves, og er be- 
gyndt med at hæve hesten paa 
Kongens Nytorv. Den var sunket 
lidt i Koderne, hesten. Wanscher 
har nedlagt skarp protest imod 
den paabegyndte hævelse, da det 
vil bringe uorden i de aarhun- 
dredgamle fastlagte perspektiver. 
Der skulde dog stadig være mulig- 
hed for et kompromis. Om dettes 
udformning kan gisnes meget. Ini- 
tiativet er i hvert fald godt. 


ra Få rl 


En gammel krikke faar Benene 


man kan ikke sie, [rettet, 
at intet blir ud-rettet. 
G. Kluk, 
Hippolog. 

